Zăvăleanu a pus „tunurile” pe jucătorii de la Dinamo: „Nu se ridică la nivelul celor care bagă bani!”
Răzvan Zăvăleanu a vorbit despre parcursul extrem de slab de la Dinamo. Administratorul judiciar al echipei bucureștene i-a criticat pe jucători.
În opinia sa, fotbaliștii nu s-au ridicat la nivelul investițiilor. Iată ce a declarat la adresa jucătorilor.
„Nu se ridică la nivelul celor care bagă bani!”
„Rezultatele vorbesc de la sine. E clar că jucătorii nu se ridică la nivelul celor care bagă bani. Dacă s-ar fi ridicat câtuși de puțin, nu am fi fost în situația asta.Nu cred că ar fi trebuit să existe o astfel de tensiune.
Mai întâi ar fi trebuit ca toți să-și dea sufletul pe teren, apoi să vină cu reproșuri. Un antrenor răspunde pentru rezultatele sale și, până la urmă, își alege oamenii cu care vrea să joace. Pot spune că nu cred că un antrenor e nebun să-i folosească doar pe cei de care îi place în detrimentul rezultatului sportiv”, a declarat Răzvan Zăvăleanu, conform celor de la Digi Sport.